Die tyd was nog nooit so ryp soos nou vir pres. Zuma om die aftog as president te blaas nie. Hy sal egter waarskynlik soos ŉ neet bly klou en in die proses die ANC nog kwesbaarder maak.
Intussen gaan Zuma tog, by wyse van spreke, reeds begin om sy vonnis uit te dien. Indien hy, soos hy aanvoer, onskuldig is, is sy aangewese roete nou om sy dag in die hof te kry, soos hy eens op ŉ tyd gevra het totdat dinge teen hom te oorweldigend begin lyk het.
Daar was ŉ geruime tyd sprake van ŉ uittredingspakket wat vir hom beding sou word, wat behels dat hy van verdere vervolging gevrywaar sou word indien hy sy hoed vat en loop. Dié moontlikheid het elke keer skaars genoem in die lug bly hang en verdwyn. Dit mag wees dat die ANC duidelike tekens van die opposisie gekry het dat hulle hul nie so ŉ opsie sal laat welgeval nie.
Dit is waarskynliker dat Zuma self nie vir so ŉ opsie te vinde sou wees nie en eerder sy magspel binne die ANC sou wou voortsit. Nou het daardie skip vertrek en Zuma loop die werklike gevaar om eendag tronk toe gestuur te word.
Abrahams mag die grootste Zuma-aanhanger in die land wees, maar of hy na die afranseling wat Mpse in die hof gekry het, sommer ŉ soortgelyke besluit sal neem, is onwaarskynlik. Die hof het immers nou riglyne gestel wat gevolg moet word.
Ek stem saam hy moet die eerbare ding doen en bedank as President, want hy is tans een GROOT verleentheid vir Suid-Afrika.
Niks wat zuma doen is eerbaar nie so hy sal nie bedank nie hy sal gefire moet word wat word nou van die salaris wat hy onregmatig gekry het ?
Dit is eintlik goed hy klou nog so bietjie aan die mag vas, dit gaan die ANC later vanjaar stemme kos, wat beteken hulle binnegevegte gaan vergroot :)
Gee hom sy dag (of dae?) in die hof. Hy besit nie die intellektuele vermoë om homself te verdedig nie! Wie gaan sy toespraak dan vir hom skryf?
Maroela, ek wil julle bedank vir die vryskut skrywers wat julle gebruik!! Herman Toerien jy mag maar skryf!!
@Gideon, ek stem heelhartig met jou en jou skrywe saam. Herman Toerien is en was nog altyd uitstekend in sy berigte en stellings en ek het groot respek vir hierdie vryskut skrywer en sy werke. Herman bou so voort, jy is ‘n regte steunpilaar wat op die waarhede konsentreer en positiewe samestellings maak. Sterkte.
Niemand sal hom afdank nie. Ek vermoed dat die wat hom Nkandla toe kan stuur, dit nie sal waag nie, hy weet heelwaarskynlik van heelwat geraamtes in hulle kaste. Intussen wag hy vir sy vorige vrou om terug te kom sodat hy sy buurman en goeie vriend Robert se voorbeeld kan volg en deur haar steeds die septer swaai. Net jammer (!!) hy is besig om die ANC so te verswak dat hy sy kanse om deur hulle sy droom van diktator word in die proses te verspeel.
Zuma het waarskynlik al sy brûe gebrand. Dit impakteer sleg op die ANC maar dit is juis ons redding. Ek kan nie sien hoe hy uit hierdie verknorsing gaan kom nie. Wat my bekommerd maak is dat die ANC dalk ‘n staatsgreep sal moet oorweeg om in die kussings te bly.
Hy moet net bly waar hy is tot ná die verkiesing. As hulle hom nou vervang gaan hulle goed lyk; bly Zuma dan maak jy seker dat die ANC se slegte reputasie bly waar hy is.
Draai die hitte aan sodat die druk nog meer word! Laat hom sweet. Wie die laaste lag lag die lekkerste!! Die anc is soos die bekende vergelyking van ‘n padda wat stadig gekook word, wanneer hulle agterkom hulle is nou eintlik dood gekook, dan is dit te laat!!!
Oor 10 of 15 jaar sal ons terugkyk en sê: Jacob die bedrieër was die beste ding wat ons land kon tref. Hy het eiehandig sy party afgetrek na rommelstatus.
Ek hoop dit mense se politieke oë sal oopgaan en besef die ANC kan hulle niks anders bied as leë beloftes nie. Want hulle soek net stemme en daarna …..?